Mandag aften kan det blive til debut for Hobro Ik's nye spiller, når klubben møder AGF.

Mandag aften tager Hobro IK imod AGF i den første kamp på DS Arena efter vinterpausen. Det bliver en kamp, hvor det kan blive til debut for den ene af de to nye spillere i Hobro-truppen, nemlig Frans Putros. Der er kommet to nye spillere til klubben. Frans Putros og Alexander Baun er de nye ansigter i truppen her efter nytår. Hvis det bliver til Hobro-debut for Frans Putros, så bliver det imod sin egen ungdomsklub AGF. Alexander Baun er ikke udtaget i denne omgang. Sidst de to klubber mødtes måtte Hobro IK se sig besejret med 2-0 i Aarhus. Manglende skarphed i de afgørende situationer var dengang en af de store årsager til nederlaget. Kampen mod AGF fløjtes i gang klokken 19.00 i Hobro.